**ПРИПРЕМA ЗА ЧАС**

|  |  |  |  |  |
| --- | --- | --- | --- | --- |
| **Предмет:** | **Српски као страни језик** | | **Разред / година учења** | **4.** |
| **Наставна тема:** | **Породица у људи у окружењу** | | | |
| **Наставна јединица:** | **Чланови породице који не живе са нама** | | | |
| **Циљ наставне јединице:** | Проширивање лексике на тему породице и повезивање са другим наставним темама (саобраћај) | | | |
| **Очекивани исходи:** | * ученик уме да именује чланове шире породице * уме на основу датих слика да састави краћу причу и изговори је разговетно * употребљава задате речи са правим значењима * користи српски језик као средство комуникације | | | |
| **Методе рада:** | метода разговора, метода рада на тексту и слици | | | |
| **Облици рада:** | фронтални, рад у пару | | | |
|  | **Планиране активности наставника** | **Планиране активности ученика** | | |
| **Уводни део часа** | * постављање циља часа (давање цртежа[[1]](#footnote-1) и упутство шта и како треба радити) | * пажљиво слуша упутства наставника и реагује на нејасноће | | |
| **Средишњи део часа** | * кроз дијалог проверава шта ученици знају о породици и породичним односима * проверава да ли ученици разумеју задате речи * објашњава ученицима нове речи које се тичу поште * подстиче ученике да што боље осмисле причу | * пажљиво гледају задате слике * постављају питања о појмовима који су им на сликама непознати * повезују значења нових речи са ониме што им је из живота познато * учествују у раду у пару (договарају се о садржају приче) * наглас износе садржај осмишљене приче | | |
| **Завршни део часа** | * проверава оствареност задатих исхода * поставља ученицима питања о томе када, где и како могу да искористе научено * похваљује ученике за рад на часу и напредовање | * одговара на питања када, где и како може да примени научено * прихвата мишљење наставника о свом раду на часу и целокупном напретку | | |
| **Провера остварености исхода** | * слушање и бележење ученичких активности * разговор између ученика и наставника, као и између самих ученика * подстицање ученика да употребљавају нове речи и изразе | | | |
| **ОКВИР ЗА ПРЕИСПИТИВАЊЕ ОСТВАРЕНОГ ЧАСА:** | Да ли ми је адекватан избор начина провере остварености исхода?  Да ли сам планирао/ла адекватне активности ученика?  Да ли је било одступања/потешкоћа приликом остваривања планираног?  Шта бих сада урадио/ла нешто другачије? ... | | | |

**ПРИЛОГ**

Задатак за ученике: Погледајте слике и испричајте причу.

Трудите се да у причи употребите речи: БАКА (БАБА), ДЕКА (ДЕДА), ПОКЛОН, ПОШТА, ПОШТАР, ПОСЛАТИ, СРЕЋА.



Јелена Бјековић,

наставник српског језика и књижевности

Угоститељско-туристичка школа, Београд

1. У прилогу [↑](#footnote-ref-1)